ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ և ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ
	
	Իրավական ակտի հիմնավորումը

	1.
	Ընթացիկ իրավիճակը և իրավական ակտի ընդունման անհրաժեշտությունը 

	
	     Որոշման նախագծի ընդունման անհրաժեշտությունը պայմանավորված է այն հանգամանքով, որ ՀՀ կառավարության և Երևանի քաղաքապետարանի նախաձեռնությամբ նախատեսվում է Երևանի Բուսաբանական այգու տարածքում հիմնել Արցախյան պատերազմի զոհերի հիշատակին նվիրված անտառպուրակ: Այդ նպատակով Երևանի քաղաքապետի 2021 թվականի հունիսի 4-ի  թիվ 533-Ա կարգադրությամբ ստեղծվել է աշխատանքային խումբ՝ ՀՀ կառավարության, Երևանի քաղաքապետարանի «Հայաստանի Հանրապետության Գիտությունների ազգային ակադեմիայի Ա.Թախտաջյանի անվան բուսաբանության ինստիտուտ» պետական ոչ առևտրային կազմակերպության  և մացնագիտացված ճարտարապետական կազմակերպությունների ներկայացուցիչներից: Աշխատանքային խմբի ճարտարապետների կողմից ձևավորվել է անտառպուրակի նախնական դիզայնը և կառուցապատման հիմնական մոտեցումները, կատարվել է կառուցապատման արժեքի մոտավոր հաշվարկ: Ձևավորված մոտեցումները և նախնական դիզայնը քննարկվել են ՀՀ կառավարությունում:
Անտառպուրակի կառուցման աշխատանքների իրականացման նպատակով ներկայումս անհրաժեշտ է մշակել հստակ նախագիծ:

Համաձայն ՀՀ քաղաքաշինության նախարարի 15.02.2008թ. N19-Ն և 03.04.2009թ. N35-Ն հրամաններին համապատասխան նախագշա-նախահաշվային փաստաթղթերի մշակման արժեքի հաշվարկի համաձայն արժեքը կկաղմի 64,301.0 հազ. դրամ (հաշվարկը կցվում է):
  Որոշման նախագծով նախատեսվում է ՀՀ 2021թ. պետական բյուջեով հաստատված ՀՀ կառավարության պահուստային ֆոնդից  ՀՀ տարածքային կառավարման և ենթակառուցվածքների նախարարությանը հատկացնել 64,301.0 հազ. դրամ՝ «1157. Քաղաքային զարգացում» ծրագրի «31001. Երևանի Բուսաբանական այգու տարածքում անտառպուրակի կառուցապատման նախագծային աշխատանքների իրականացում» միջոցառման շրջանակներում՝ նախագծային աշխատանքների իրականացման համար:

	2.
	Առաջարկվող կարգավորման բնույթը.

	
	Հաշվի առնելով կամավորության սկզբունքով աշխատանքային խմբի ճարտարապետական մասնագիտացված կազմակերպությունների, այդ թվում «Երևաննախագիծ» ՓԲԸ կողմից արդն իսկ իրականացված նախագծման աշխատանքների շարունակման ու որդեգրված սզբունքների պահպանման կարևորությունը, առկա հեղինակային և հարակից իրավունքների պահպանման տեսանկյունից, որոշման նախագծով առաջարկվում է թույլատրել նախագծի պատվիրումը մեկ անձից՝ «Երևաննախագիծ» ՓԲԸ-ից, ինչը նաև թույլ կտա խնայել ժամանակը և աշխատանքներն իրականացնել ինքնարժեքով՝ առանց շահույթի նախատեսման:

	3.
	Նախագծի մշակման գործընթացում ներգրավված ինստիտուտները և անձիք

	
	Նախագիծը մշակվել է ՀՀ տարածքային կառավարման և ենթակառուցվածքների նախարարության և Երևանի քաղաքապետարանի կողմից:

	4.
	Ակնկալվող արդյունքը

	
	Որոշման նախագծի ընդունմամբ ակնկալվում է ապահովել Երևանի Բուսաբանական այգու տարածքում անտառպուրակի կառուցապատման նախագծային աշխատանքների համար նախագծա-նախահաշվային փաստաթղթերի ձեռքբերում:

	5.
	«Հայաստանի Հանրապետության 2021 թվականի պետական բյուջեի մասին» օրենքում վերաբաշխում, լրացում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու և Հայաստանի Հանրապետության տարածքային կառավարման և ենթակառուցվածքների նախարարությանը գումար հատկացնելու մասին» ՀՀ կառավարության որոշման նախագծի ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:

	6.
	«Կապը ռազմավարական փաստաթղթերի հետ.Հայաստանի վերափոխման ռազմավարություն 2050, Կառավարության 2021-2026 թթ. Ծրագիր, ոլորտային և/կամ այլ ռազմավարություն»

	
	Չունի


